Greiðir þú hærri skatta en þér ber skylda til ? Færðu allan þann skattafrádrátt og allar þær bætur sem þú átt rétt á ? Við viljum ekki greiða meira til samfélagsins en okkur ber og fá þær bætur sem við eigum rétt á . Við viljum hugsa um okkar hagsmuni gagnvart skattayfirvöldum og ekki sé á okkur hallað . Forskráning og villuprófun hefur verið mjög góð undanfarin tvö ár , svo líkur á villum og þ.a.l. tap á fjármunum fyrir okkur , hafa minnkað mikið . Forskráning byggist á innsendum upplýsingum og eru áreiðanleg , fyrir utan einstaka sem senda frá sér rangar upplýsingar sem eru þá helst vinnuveitendur . En tilfellin eru ekki mörg . Forskráning og villuprófun ná ekki til þeirra sem eru að fá verktakagreiðslur og eru í rekstri á eigin kennitölu . Við höfum uppfært síðuna ráðgjöf / Spurt og svarað , sem er sérstaklega sniðin fyrir þá sem eru að hefja rekstur og eru að fá verktakagreiðslu ( r ) . Þar eru spurningum svarað sem við höfum fengið í gegnum tíðina . 02.03.20 – Netframtal einstaklinga 2020 verður opnað á þjónustuvefnum , hjá RSK 24.04.20 – Lokaskiladagur atvinnumanna á einstaklingsframtölum með rekstur